**Αλέξης Σταμάτης, «Σχολική παράσταση»**

Η παράσταση εγκαινιάστηκε από το σχολικό πίνακα
μέσα από γεωμετρικούς τόπους και ανεστραμμένα είδωλα
σε τάξεις κόκκινες φλέβες που σπαρταρούσαν
των συμμαθητών την κοινοτυπία εκδικούμενες
του μικροπρεπούς εκείνου κοινού
του κατ’ ανάγκην εισπνεόμενου
του κοινού εκείνου που δηλητήριο μαζί και ανάγκη είναι.

(Από τη συλλογή «Απλή μέθοδος των τριών», εκδ. Καστανιώτη, 1995)